**Pokyny na vypracovanie seminárnej práce**

**Projekt jazykovovýchovného pôsobenia v MŠ**

1. Naštudujte si, čo je projekt a aké súčasti má obsahovať.
2. Projekt musí nadväzovať na prieskum a diagnostiku detskej reči, t. j. jav, ktorý ste pozorovali, by mal byť zakomponovaný do cieľa projektu. V projekte je potrebné ukázať, ako možno rozvíjať to, čo ste zistili pri prieskume.
3. Cieľ musí byť veľmi konkrétny. Ciele vyberajte
4. a) z tabuľky pre slovotvorbu, ktorá sa nachádza v tomto kurze: Ciele súvisiace s rozvojom slovotvornej stránky jazyka

alebo

b) zo ŠVP ISCED 0:

Ciele: obsahový štandard –

výkonový štandard –

operacionalizovaný cieľ\*:

\*operacionalizovaný cieľ je veľmi konkrétny cieľ

Ukážky aktivít a formulovania cieľov nájdete v tomto kurze pri tejto téme!!!

1. Navrhnite edukačné aktivity podľa rámca EUR. Rámec má 3 fázy, preto v projekte musia byť minimálne 4 aktivity (v hlavnej fáze – uvedomenie si významu – by malo byť najviac aktivít). Ide o krátkodobý projekt, t. j. na 30 – 40 minút.
2. Šablónu štruktúry projektu si stiahnite z tohto kurzu a do nej vpisujte spôsob realizácie projektu.
3. Aktivity musia byť opísané tak, aby si nezainteresovaná osoba dokázala presne predstaviť spôsob a postupnosť ich realizácie.
4. Pri výbere metód siahnite po literatúre:

LIPTÁKOVÁ, Ľ.: K typologizácii metód vyučovania materinského jazyka. In: Slovo o slove. 13. Zborník KKLV PF PU. PF PU: Prešov 2007, s. 216 – 228.

OBERT, V.: Detská literatúra a čitateľský rozvoj dieťaťa. Aspekt, s.r.o.: Nitra 2002, s. 55 – 99.

1. Ak používate pomôcky, treba ich doložiť (obrazový materiál, pracovné listy, literárne texty s bibliografickými údajmi a pod.).
2. Projekt je potrebné odučiť počas praxe v MŠ. Aktivity je možné prispôsobiť aktuálnym témam, ktorým sa v MŠ počas praxe budú učiteľky venovať, t. j. Mikuláš, Vianoce, zima a pod. Téma nie je rozhodujúca, dôležitý je cieľ.
3. Počas tvorby projektu a po jeho realizácii je možné prísť problémové skutočnosti a nejasnosti osobne prekonzultovať.
4. Prácu je potrebné odovzdať do 15. 12. 2017 osobne, pani sekretárke alebo poslať poštou (nie elektronicky)!!!